CELEX: 62011CA0528
Language: el
Date: 2013-05-30 00:00:00
Title: Υπόθεση C-528/11: Απόφαση του Δικαστηρίου (τέταρτο τμήμα) της 30ής Μαΐου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Zuheyr Frayeh Halaf κατά Darzhavna agentsia za bezhantsite pri Ministerskia savet [Άσυλο — Κανονισμός (ΕΚ) αριθ. 343/2003 — Προσδιορισμός του κράτους μέλους το οποίο είναι υπεύθυνο για την εξέταση αιτήσεως ασύλου που υπέβαλε υπήκοος τρίτης χώρας σε ένα από τα κράτη μέλη — Άρθρο 3, παράγραφος 2 — Εξουσία εκτιμήσεως των κρατών μελών — Ρόλος της Ύπατης Αρμοστείας των Ηνωμένων Εθνών για τους Πρόσφυγες — Υποχρέωση των κρατών μελών να καλούν τον εν λόγω οργανισμό να παρουσιάσει την άποψή του — Δεν υφίσταται]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/12
            
         Απόφαση του Δικαστηρίου (τέταρτο τμήμα) της 30ής Μαΐου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Zuheyr Frayeh Halaf κατά Darzhavna agentsia za bezhantsite pri Ministerskia savet
   (Υπόθεση C-528/11) (1)
   
   (Άσυλο - Κανονισμός (ΕΚ) αριθ. 343/2003 - Προσδιορισμός του κράτους μέλους το οποίο είναι υπεύθυνο για την εξέταση αιτήσεως ασύλου που υπέβαλε υπήκοος τρίτης χώρας σε ένα από τα κράτη μέλη - Άρθρο 3, παράγραφος 2 - Εξουσία εκτιμήσεως των κρατών μελών - Ρόλος της Ύπατης Αρμοστείας των Ηνωμένων Εθνών για τους Πρόσφυγες - Υποχρέωση των κρατών μελών να καλούν τον εν λόγω οργανισμό να παρουσιάσει την άποψή του - Δεν υφίσταται)
   2013/C 225/19
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   Zuheyr Frayeh Halaf
   
      κατά
   
   Darzhavna agentsia za bezhantsite pri Ministerskia savet
   
      Αντικείμενο
   
   Αίτηση προδικαστικής αποφάσεως — Administrativen sad Sofia-grad — Ερμηνεία του άρθρου 3, παράγραφος 2, του κανονισμού (ΕΚ) 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L 50, σ. 1) — Αίτηση ασύλου ήδη υποβληθείσα σε άλλο κράτος μέλος — Υποχρέωση του κράτους μέλους προς το οποίο απευθύνεται η αίτηση να αναλάβει την ευθύνη της εξετάσεως της αιτήσεως ασύλου βάσει της ρήτρας κυριαρχίας του άρθρου 3, παράγραφος 2, του εν λόγω κανονισμού, σε περίπτωση που η νομοθεσία και οι πρακτικές περί ασύλου του υπεύθυνου κράτους αντίκεινται προς τους διεθνείς κανόνες που διέπουν τα ανθρώπινα δικαιώματα και προς το άρθρο 18 του Χάρτη των Θεμελιωδών Δικαιωμάτων της Ευρωπαϊκής Ένωσης — Νομοθεσία του κράτους μέλους προς το οποίο απευθύνεται η αίτηση η οποία δεν προβλέπει κριτήρια ούτε διαδικαστικούς κανόνες εφαρμογής της ρήτρας κυριαρχίας — Επιτρεπόμενα αποδεικτικά στοιχεία της αντίθεσης προς το δίκαιο της Ένωσης στον τομέα του ασύλου σε περίπτωση που δεν υπάρχει απόφαση του Δικαστηρίου με την οποία να διαπιστώνεται παράβαση του κράτους μέλους που είναι υπεύθυνο για τα ζητήματα ασύλου, συνιστάμενη στις παραβιάσεις αυτές
   
      Διατακτικό
   
   
               1)
            
            
               Το άρθρο 3, παράγραφος 2, του κανονισμού (ΕΚ) 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας, έχει την έννοια ότι επιτρέπει σε κράτος μέλος το οποίο δεν ορίζεται ως υπεύθυνο δυνάμει των κριτηρίων του κεφαλαίου ΙΙΙ του κανονισμού αυτού να εξετάζει αίτηση χορηγήσεως ασύλου όταν δεν συντρέχει καμία περίσταση η οποία να καθιστά εφαρμοστέα την ανθρωπιστική ρήτρα του άρθρου 15 του ίδιου κανονισμού. Η δυνατότητα αυτή δεν εξαρτάται από τον προϋπόθεση το κράτος μέλος που ορίζεται ως υπεύθυνο βάσει των εν λόγω κριτηρίων να μην έχει απαντήσει σε αίτηση με την οποία του ζητείται να αναλάβει εκ νέου το ενδιαφερόμενο πρόσωπο που υπέβαλε την αίτηση χορηγήσεως ασύλου.
            
         
               2)
            
            
               Το κράτος μέλος στο οποίο βρίσκεται ο αιτών άσυλο δεν υποχρεούται, στο πλαίσιο της διαδικασίας προσδιορισμού του υπεύθυνου κράτους, να ζητήσει από την Ύπατη Αρμοστεία των Ηνωμένων Εθνών για τους Πρόσφυγες να παρουσιάσει την άποψή της συναφώς, όταν από τα έγγραφα του εν λόγω οργανισμού προκύπτει ότι το κράτος μέλος που ορίζεται ως υπεύθυνο δυνάμει των κριτηρίων του κεφαλαίου ΙΙΙ του κανονισμού 343/2003 παραβιάζει τους κανόνες του δικαίου της Ένωσης στον τομέα του ασύλου.
            
         
      (1)  ΕΕ C 370 της 17.12.2011.